ddrg/super_eurlex huggingface dataset:
(7)

Zato in da bi Španija pokrila ta primanjkljaj, bi ji bilo treba za omejeno časovno obdobje dovoliti, da odobri trženje semena vrste Pinus radiata in sadilnega materiala iz tega semena, ki izpolnjuje manj stroge zahteve v zvezi z identifikacijo in označevanjem, kot so določene v členih 13 in 14 Direktive Sveta 1999/105/ES. Navedeno dovoljenje bi bilo treba omejiti na največjo količino 400 kg semena na leto in bi se moralo uporabljati do 31. marca 2021.
(19)

Ravnanje Sierre Leone, opisano v uvodnih izjavah 15 do 18, ni v skladu s členom 94(1) in (2) UNCLOS, ki določa, da vsaka država učinkovito izvaja svoje pristojnosti in nadzor nad ladjami, ki plujejo pod njeno zastavo. Prav tako ni v skladu s točko 24 Mednarodnega akcijskega načrta FAO za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (v nadaljnjem besedilu: Mednarodni akcijski načrt za preprečevanje ribolova IUU), v kateri je določena obveznost celovitega in učinkovitega nadzora ribolovnih dejavnosti, in točko 35 Mednarodnega akcijskega načrta za preprečevanje ribolova IUU, v kateri je določeno, da bi morala država zastave pred registracijo plovila zagotoviti, da lahko učinkovito izpolnjuje svojo odgovornost za zagotovitev, da plovilo ne opravlja ribolova IUU. V nasprotju je tudi s točko 36 Mednarodnega akcijskega načrta za preprečevanje ribolova IUU, v kateri je določeno, da naj države zastave ne bi odobrile plovbe plovilom pod njihovo zastavo, za katera je znano, da ne izpolnjujejo pravil in predpisov, in točko 42 Mednarodnega akcijskega načrta za preprečevanje ribolova IUU, v kateri je določeno, da vsaka država vodi register ladij z imeni in podatki o ladjah, ki plujejo pod njeno zastavo. Prav tako ni v skladu s točko 71 Mednarodnega akcijskega načrta za preprečevanje ribolova IUU, v skladu s katero naj bi države sprejele ukrepe za izboljšanje preglednosti, da zagotovijo sledljivost rib ali ribiških proizvodov. Hkrati ni v skladu s členom 11 Kodeksa odgovornega ribištva FAO (v nadaljnjem besedilu: Kodeks ravnanja FAO), v katerem so določene dobre prakse po ulovu in odgovorna mednarodna trgovina.
SL Uradni list Evropske unije L 116/37

IZVEDBENI SKLEP KOMISIJE (EU) 2016/678

z dne 29. aprila 2016

v skladu s členom 3(3) Uredbe (EU) št. 528/2012 Evropskega parlamenta in Sveta o proizvodu, ki vsebuje posušene cvetove sivke v blazinicah, danem na trg za odganjanje moljev

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 3(3) Uredbe,

ob upoštevanju naslednjega:

(1) Nemčija je 28. maja 2015 Komisijo zaprosila, da v skladu s členom 3(3) Uredbe (EU) št. 528/2012 odloči, ali je proizvod, ki vsebuje posušene cvetove sivke v blazinicah, dan na trg za odganjanje moljev, biocidni proizvod ali tretirani izdelek za namene člena 3(1)(a) ali (l) navedene uredbe.

(2) V skladu z dogovorjenimi smernicami Unije (2) se celi živi ali nepredelani mrtvi organizmi (npr. kvas, liofilizirane bakterije) ali njihovi deli (npr. deli telesa, kri, veje, listje, cvetje itd.) ne obravnavajo kot snovi, zmesi ali izdelki v smislu Uredbe (ES) št. 1907/2006 Evropskega parlamenta in Sveta (3). Posušeni cvetovi sivke se zato ne bi smeli obravnavati kot snov, zmes ali izdelek v smislu navedene uredbe in se zato ne bi smeli obravnavati kot biocidni proizvod ali tretirani izdelek v skladu z Uredbo (EU) št. 528/2012.

(3) Ukrepi iz tega sklepa so v skladu z mnenjem Stalnega odbora za biocidne pripravke –

SPREJELA NASLEDNJI SKLEP:

Člen 1

Proizvod, ki vsebuje posušene cvetove sivke v blazinicah, ni niti biocidni proizvod niti tretirani izdelek za namene člena 3(1)(a) in (l) Uredbe (EU) št. 528/2012.

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 29. aprila 2016 Za Komisijo Predsednik Jean-Claude JUNCKER

(1) UL L 167, 27.6.2012, str. 1.

(2) Smernice za Prilogo V Izjeme, za katere ne velja obveznost registracije (stran 19), na voljo na: http://echa.europa.eu/documents/10162/13632/annex_v_sl.pdf.

(3) Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).
SL Uradni list Evropske unije L 91/26

IZVEDBENI SKLEP SVETA (EU) 2016/543

z dne 15. februarja 2016

o odobritvi programa za prilagoditev za Grčijo (2015/1182) (1)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (2), in zlasti člena 7(2) Uredbe,

ob upoštevanju predloga Evropske komisije,

ob upoštevanju naslednjega:

(1) Uredba (EU) št. 472/2013 določa pravila za odobritev programa za makroekonomsko prilagoditev za državo članico, ki prejema finančno pomoč, tudi iz Evropskega mehanizma za finančno stabilizacijo (v nadaljnjem besedilu: EFSM). Ta pravila morajo biti skladna z določbami Uredbe Sveta (EU) št. 407/2010 (3) o vzpostavitvi Evropskega mehanizma za finančno stabilizacijo.

(2) Grčiji je bila dodeljena finančna pomoč iz EFSM z Izvedbenim sklepom Sveta (EU) 2016/542 (4) o dodelitvi kratkoročne finančne pomoči Unije Grčiji.

(3) Zaradi doslednosti bi bilo treba program za makroekonomsko prilagoditev za Grčijo v skladu z Uredbo (EU) št. 472/2013 odobriti s sklicevanjem na ustrezne določbe Izvedbenega sklepa (EU) 2016/542 –

SPREJEL NASLEDNJI SKLEP:

Člen 1

Ukrepi, določeni v členu 3(3) Izvedbenega sklepa (EU) 2016/542, ki jih sprejme Grčija kot del svojega programa za prilagoditev, so odobreni.

Člen 2

Ta sklep začne učinkovati z dnem uradne obvestitve.

Člen 3

Ta sklep je naslovljen na Helensko republiko.

Člen 4

Ta sklep se objavi v Uradnem listu Evropske unije.

V Bruslju, 15. februarja 2016 Za Svet Predsednik M.H.P. VAN DAM

(1) Ta akt je bil prvotno sprejet samo v angleščini in je bil objavljen v UL L 192, 18.7.2015, str. 19.

(2) UL L 140, 27.5.2013, str. 1.

(3) Uredba Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (UL L 118, 12.5.2010, str. 1).

(4) Glej stran 22 tega Uradnega lista.
(6)

V 60-dnevnem roku, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori. Prosilec je naknadno spremenil vsebino zahtevka glede predlaganih kategorij živil. Ta sprememba in dodatna pojasnila prosilca so odpravili zaskrbljenost držav članic in Komisije.
SKLEP SVETA (EU) 2016/430

z dne 10. februarja 2015

o sklenitvi Sporazuma o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 172 v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju soglasja Evropskega parlamenta (1),

ob upoštevanju naslednjega:

V skladu s Sklepom Sveta z dne 27. novembra 2006 je bil Sporazum o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS) (v nadaljnjem besedilu: Sporazum) podpisan 12. decembra 2006.

SPREJEL NASLEDNJI SKLEP:

Člen 1

Sporazum o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS) se odobri v imenu Unije.

Besedilo Sporazuma je priloženo k temu sklepu.

Člen 2

Predsednik Sveta v imenu Unije posreduje uradno obvestilo iz člena 18(1) Sporazuma, s čimer se izrazi soglasje Unije, da je Sporazum (2) zanjo zavezujoč, in posreduje naslednje uradno obvestilo:

„Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma vsa sklicevanja na ‚Evropsko skupnost‘ razumejo kot sklicevanja na ‚Evropsko unijo‘“.
(91)

Prihodki lahko teoretično nastanejo pri prodaji obratov in strojev. Vendar Italija meni, da je to malo verjetno glede na starost teh obratov in strojev konec leta 2018. Tudi če bi takrat še imeli majhno preostalo vrednost, jih poleg tega ne bi bilo mogoče prodati zaradi pogodbe med podjetjem Carbosulcis in občino Gonnessa z dne 15. februarja 1990. V členu 16 pogodbe je navedeno, da se podjetje Carbosulcis zavezuje, da bodo vse nepremičnine in premičnine (pisarne, storitve, obrat in stroji za obdelavo premoga itd.) po prenehanju rudarskih dejavnosti ohranjene v skladu s prvotno arhitekturno zasnovo, da se lahko rudnik in njegovi obrati ohranijo kot lokalni zgodovinski spomenik.
(2)

Jordaniji je bilo 27. julija 2007 odobreno podaljšanje prehodnega obdobja iz Sporazuma o subvencija in izravnalnih ukrepih (v nadaljnjem besedilu: Sporazum SCM) za odpravo programa izvoznih subvencij v obliki delne ali popolne oprostitve davka na dohodek od dobička, ustvarjenega z nekaterimi vrstami izvoza. To podaljšanje je bilo odobreno do 31. decembra 2013 z obdobjem postopne odprave do 31. decembra 2015 v skladu s postopki iz člena 27.4 Sporazuma SCM za nadaljnjo uporabo podaljšanj prehodnih obdobij iz člena 27.2(b) navedenega sporazuma za nekatere države v razvoju..
(1)

V členu 18(7) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (2) je določen postopek reševanja, v katerem je lahko Svet pozvan, da odloča o sprejetju shem za reševanje.
(2)

Države članice so obvestile Komisijo, da so sprejele vse potrebne tehnične in pravne ukrepe za zbiranje podatkov iz člena 5(1) Uredbe (ES) št. 767/2008 in njihovo pošiljanje v VIS za vse vloge iz te regije.
1.

v členu 2 se odstavek 4 nadomesti z naslednjim: „4. Operacija EUNAVFOR MED SOPHIA lahko v skladu z veljavnim pravom zbira in hrani osebne podatke oseb, vkrcanih na krov ladij, ki sodelujejo v operaciji EUNAVFOR MED SOPHIA, in sicer v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi, in naslednje informacije, razen drugih osebnih podatkov: priimek, dekliški priimek, imena in morebitne vzdevke ali privzeta imena; datum in kraj rojstva, državljanstvo, spol, stalno prebivališče, poklic in kraj, kjer se te osebe zadržujejo; podatke o vozniških dovoljenjih, osebnih dokumentih in potovalnih listih. Takšne podatke in podatke v zvezi s plovili in opremo, ki jih uporabljajo takšne osebe, lahko posreduje zadevnim organom kazenskega pregona v državah članicah in/ali pristojnim organom Unije.“;
SL Uradni list Evropske unije L 327/77

SKLEP SVETA (EU) 2016/2111

z dne 28. novembra 2016

o imenovanju belgijskega člana Svetovalnega odbora za prosto gibanje delavcev

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) in zlasti členov 23 in 24 Uredbe,

ob upoštevanju seznamov kandidatov, ki so jih Svetu poslale vlade držav članic,

ob upoštevanju naslednjega:

(1) Svet je 20. septembra 2016 sprejel sklep (2) o imenovanju članov in nadomestnih članov Svetovalnega odbora za prosto gibanje delavcev za obdobje od 25. septembra 2016 do 24. septembra 2018.

(2) Belgijska vlada je za prosto mesto dala predlog o imenovanju –

SPREJEL NASLEDNJI SKLEP:

Člen 1

Za člana Svetovalnega odbora za prosto gibanje delavcev se za obdobje od 25. septembra 2016 do 24. septembra 2018 imenuje:

I. PREDSTAVNIKI SINDIKATOV

Država Člani Nadomestni člani Belgija Joeri HENS

Člen 2

Svet bo še neimenovane člane in nadomestne člane imenoval pozneje.

Člen 3

Ta sklep začne veljati na dan sprejetja.

V Bruslju, 28. novembra 2016 Za Svet Predsednik P. ŽIGA

(1) UL L 141, 27.5.2011, str. 1.

(2) Sklep Sveta z dne 20. septembra 2016 o imenovanju članov in nadomestnih članov Svetovalnega odbora za prosto gibanje delavcev (UL C 348, 23.9.2016, str. 3).
(6)

Komisija je v sodelovanju s Švedsko preučila navedene ukrepe in presodila, da so meje okuženih in ogroženih območij, ki jih je vzpostavil pristojni organ v navedeni državi članici, dovolj oddaljene od dejanskega gospodarstva, na katerem je bil izbruh potrjen.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Antonio DECARO je 16. decembra 2015 s Sklepom Sveta (EU) 2015/2361 (4) kot član zamenjal Ignazia MARINA, Andrea BALLARÈ pa je kot nadomestni član zamenjal Antonia DECARA. Mauro D'ATTIS je bil 21. aprila 2016 s Sklepom Sveta (EU) 2016/643 (5) ponovno imenovan v Odbor regij, da bi se upošteval njegov nov mandat. Andrea BALLARÈ je bil 12. septembra 2016 s Sklepom Sveta (EU) 2016/1670 (6) ponovno imenovan v Odbor regij, da bi se upošteval njegov nov mandat.
SL Uradni list Evropske unije L 296/15

IZVEDBENI SKLEP KOMISIJE (EU) 2016/1916

z dne 27. oktobra 2016

o spremembi Izvedbenega sklepa 2014/99/EU o določitvi seznama regij, upravičenih do financiranja iz Evropskega sklada za regionalni razvoj in Evropskega socialnega sklada, ter držav članic, upravičenih do financiranja iz Kohezijskega sklada, za obdobje 2014–2020

(notificirano pod dokumentarno številko C(2016) 6820)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1) in zlasti člena 90(5) Uredbe,

ob upoštevanju naslednjega:

(1) V skladu s členom 90(5) Uredbe (EU) št. 1303/2013 Komisija leta 2016 pregleda upravičenost držav članic do podpore iz Kohezijskega sklada na podlagi podatkov Unije za bruto nacionalni dohodek (BND) držav članic EU-27 za obdobje 2012–2014.

(2) Glede na podatke o BND na prebivalca za obdobje 2012–2014 znaša BND Cipra manj kot 90 % povprečnega BND držav članic EU-27. Zato bi moral biti Ciper od 1. januarja 2017 na novo upravičen do podpore iz Kohezijskega sklada in ne bi smel več dobivati posebne prehodne podpore iz sklada.

(3) Seznam držav članic, ki so upravičene do podpore iz Kohezijskega sklada, in seznam držav članic, ki so upravičene do prehodne posebne podpore iz sklada, bi bilo treba zato prilagoditi.

(4) Izvedbeni sklep Komisije 2014/99/EU (2) bi bilo zato treba ustrezno spremeniti –

SPREJELA NASLEDNJI SKLEP:

Člen 1

Izvedbeni sklep 2014/99/EU se spremeni:

1. Priloga IV se nadomesti z besedilom iz Priloge k temu sklepu.

2. Člen 5 in Priloga V se črtata.

Člen 2

Ta sklep se uporablja od 1. januarja 2017.

Člen 3

Ta sklep je naslovljen na države članice.

V Bruslju, 27. oktobra 2016 Za Komisijo Corina CREȚU Članica Komisije

(1) UL L 347, 20.12.2013, str. 320.

(2) Izvedbeni sklep Komisije 2014/99/EU z dne 18. februarja 2014 o določitvi seznama regij, upravičenih do financiranja iz Evropskega sklada za regionalni razvoj in Evropskega socialnega sklada, ter držav članic, upravičenih do financiranja iz Kohezijskega sklada, za obdobje 2014–2020 (UL L 50, 20.2.2014, str. 22).
(5)

Pričakovati je mogoče, da se bo s preselitvami, humanitarnim sprejemom ali drugimi oblikami zakonitega sprejema iz Turčije po nacionalnih in večstranskih programih omilil migracijski pritisk na države članice, iz katerih bodo v skladu s Sklepom (EU) 2015/1601 opravljene premestitve, saj bo to zagotovilo zakonito in varno pot za vstop v Unijo in osebe odvrnilo od nezakonitega vstopanja. Zato bi bilo solidarnostna prizadevanja držav članic, da na svoje ozemlje prostovoljno sprejmejo sirske državljane, ki so prisotni v Turčiji in ki nedvomno potrebujejo mednarodno zaščito, treba upoštevati pri dodelitvi prej navedenih 54 000 prosilcev za mednarodno zaščito. Število oseb, ki jih bo posamezna država članica tako sprejela iz Turčije, bi bilo treba odšteti od števila oseb, ki bodo v to državo članico premeščene v skladu s Sklepom (EU) 2015/1601 iz prej navedene kvote 54 000 prosilcev.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Andrea BALLARÈ je 16. decembra 2015 s Sklepom Sveta (EU) 2015/2361 (4) kot nadomestni član zamenjal Antonia DECARA.
na jugu: od ceste št. 66 proti zahodu do sečišča med reko Jabłonka in cesto št. 66, nato po južni meji vasi Faszcze ob reki Jabłonka, nato zahodno ob reki Jabłonka do meje vasi Wdziękoń Pierwszy in vasi Wdziękoń Drugi, nato v ravni črti severno do ceste št. 66, nato zahodno po cesti št. 66 do sečišča med vodotokom in cesto št. 66 na ravni vasi Wdziękoń Pierwszy;

na vzhodu: na severni meji vasi Sanie Dąb od južnega dela ceste iz vasi Sanie Dąb v vas Kołaki Koscielne do sečišča z reko Dąb, nato jugovzhodno ob reki Dąb, nato po meji gozda do zahodne meje vasi Tybory – Olszewo, nato ob cesti iz vasi Tybory – Olszewo v vas Tybory – Kamianka, nato po zahodni meji vasi Tybory – Kamianka do ceste iz vasi Tybory – Kamianka v vas Jabłonka Kościelna, nato južno do vodotoka iz mlake Kamianka v reko Jabłonka, nato do njegovega izliva v reko Jabłonka, nato v ravni črti južno do križišča med cesto št. 66 s cesto iz vasi Jabłonka Kościelna v vas Miodusy – Litwa;

Ogroženo območje
(2)

Junija in julija 2016 so se pojavili dodatni primeri afriške prašičje kuge pri populacijah divjih prašičev na območjih okrožij Jekabpils, Baldone in Riga v Latviji, dodatni primeri te bolezni pri populacijah divjih prašičev na območjih okrožij Pärnu in Harju ter v okrožju Rapla v Estoniji ter en primer te bolezni pri populacijah divjih prašičev na območju vasi Czyże na Poljskem. Ta območja so navedena v delu I Priloge k Izvedbenemu sklepu 2014/709/EU in so v neposredni bližini območij iz dela II navedene priloge. Zato bi bilo treba nekatera območja v Estoniji, Latviji in na Poljskem, navedena v delu I, zdaj navesti v delu II, nekatera nova območja v Latviji pa v delu I Priloge k Izvedbenemu sklepu 2014/709/EU.
(5)

V RVSZN 2270 (2016) je določeno, da se na seznam uvrsti dodatno blago, za katerega prav tako velja prepoved prenosa, nabave in zagotavljanja tehnične pomoči. Odbor, ustanovljen v skladu z odstavkom 12 RVSZN 1718 (2006), je preučil seznam izdelkov, materiala, opreme, blaga in tehnologije, povezanih z orožjem za množično uničevanje, ki jih je treba opredeliti in uvrstiti na seznam kot občutljivo blago.
(7)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009, po uradnem obvestilu, ki ga je Slovenija poslala aprila 2016, ter na podlagi programa stabilnosti za leto 2016 in pomladanske napovedi Komisije iz leta 2016 je ugotovljeno naslednje: — Javnofinančni primanjkljaj je leta 2013 dosegel najvišjo raven pri 15 % BDP, nato pa se je leta 2014 znižal na 5 % BDP in leta 2015 na 2,9 % BDP. Zmanjšanje primanjkljaja v letu 2015 je bilo predvsem posledica enkratnih ukrepov, ki se niso ponovili in so vplivali na primanjkljaj v letu 2014 (1,1 % BDP) ter znatnega povečanja tekočih prihodkov (za 1,4 % BDP), ki je več kot izravnalo povišanje tekočih odhodkov (za 0,2 % BDP) in povišanje odhodkov za bruto investicije v osnovna sredstva (za 0,2 % BDP), ki je pojasnjeno z višjo stopnjo črpanja sredstev EU. — V programu stabilnosti za obdobje 2016–2019, ki ga je slovenska vlada predložila 28. aprila 2016, je načrtovano zmanjšanje javnofinančnega primanjkljaja na 2,2 % BDP v letu 2016 in na 1,6 % BDP v letu 2017. Glede na pomladansko napoved Komisije iz leta 2016 naj bi se primanjkljaj zmanjšal na 2,4 % BDP v letu 2016 in 2,1 % BDP v letu 2017. Primanjkljaj naj bi torej v obdobju, ki ga zajema napoved, ostal pod referenčno vrednostjo iz Pogodbe, ki znaša 3 % BDP. — Strukturni saldo, ki je javnofinančni saldo, prilagojen za gospodarski cikel in brez upoštevanja učinkov enkratnih in drugih začasnih ukrepov, se je v obdobju 2013–2015 poslabšal za 0,7 % BDP. — Delež javnega dolga v BDP se je z 71 % BDP v letu 2013 povečal na 83,2 % BDP v letu 2015, in sicer zaradi prilagoditve stanj in tokov ter enkratnih odhodkov, ki so povečali dolg. V skladu s pomladansko napovedjo Komisije iz leta 2016 je bruto javni dolg dosegel najvišjo raven v letu 2015, leta 2017 pa naj bi se znižal na 78 % BDP zaradi zmanjšanja denarnih rezerv.
SL Uradni list Evropske unije C 223/7

SKLEP SVETA

z dne 16. junija 2016

o imenovanju sedmih članov upravnega odbora Evropske agencije za varnost hrane

(2016/C 223/08)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 25(1) Uredbe,

ob upoštevanju naslednjega:

(1) Bistvenega pomena je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane (EFSA). Prav tako je nujno treba zagotoviti sodelovanje EFSA z državami članicami.

(2) Sedmim članom upravnega odbora EFSA se bo 30. junija 2016 iztekel mandat.

(3) Zaradi imenovanja sedmih novih članov upravnega odbora EFSA je bil na podlagi dokumentacije, ki jo je predložila Komisija, in ob upoštevanju stališč, ki jih je izrazil Evropski parlament, preučen seznam, ki ga je predložila Komisija. Namen tega je zagotoviti najvišje standarde strokovne usposobljenosti, širok izbor ustreznega strokovnega znanja, na primer v vodstvu in javni upravi, ter najširšo možno geografsko porazdelitev znotraj Unije.

(4) Člen 25 Uredbe (ES) št. 178/2002 zahteva, da imajo štirje člani upravnega odbora EFSA izkušnje iz organizacij, ki zastopajo potrošnike in druge interese v živilski verigi. Od sedmih članov, katerim mandat poteče 30. junija 2016, ima en take izkušnje. Tega člana bi bilo zato treba nadomestiti s članom, ki ima enake izkušnje –

SPREJEL NASLEDNJI SKLEP:

Člen 1

Za obdobje od 1. julija 2016 do 30. junija 2020 se za nove člane upravnega odbora Evropske agencije za varnost hrane imenujejo:

— Aivars BĒRZIŅŠ

— Zita ČEPONYTĖ (*)

— Didier HOUSSIN

— Jaana HUSU-KALLIO

— Giuseppe RUOCCO

— Andrej SIMONČIČ

— Michael WINTER

Člen 2

Ta sklep začne veljati na dan sprejetja.

V Luxembourgu, 16. junija 2016 Za Svet Predsednik L. F. ASSCHER

(1) UL L 31, 1.2.2002, str. 1.

(*) Izkušnje iz organizacij, ki zastopajo potrošnike.